राजनांदगांव / डोंगरगढ़. ग्राम पंचायत रीवागहन के आश्रित ग्राम कातलवाही में तालाब को जोडऩे वाली सड़क का हाल बुरा है यहां आवागमन तो दूर नागरिकों का पैदल चलना भी दूभर हो गया है। ग्रामीणों ने बताया कि सड़क निर्माण में की गई लापरवाही की सजा गांव वालों को भुगतनी पड़ रही है। अब तालाब तक जाने के लिए लोगों को सोचना पड़ता है क्योंकि कीचड़ युक्त मार्ग में मोटरसाइकिल या फोर व्हीलर से जाया नहीं जा सकता, यहां तक की पैदल जाने में भी ग्रामीणों को खासी परेशानी का सामना करना पड़ रहा है। ग्रामीणों ने पंचायत जनपद पंचायत, एसडीएम व विधायक को भी सूचना देकर पक्की सड़क की मांग रखी है।